
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO
„DĖL KRETINGOS RAJONO SAVIVALDYBĖS TARYBOS 2016 M. VASARIO 25 D. SPRENDIMO NR. T2-39 „DĖL KRETINGOS RAJONO SODININKŲ BENDRIJŲ SPECIALIOSIOS RĖMIMO PROGRAMOS NUOSTATŲ TVIRTINIMO“ PAKEITIMO“

2026-08-03
Kretinga

1. Parengto sprendimo projekto tikslai ir uždaviniai.
Pakeisti Kretingos rajono savivaldybės tarybos 2016 m. vasario 25 d. sprendimą Nr. T2-39 „Dėl Kretingos rajono sodininkų bendrijų specialiosios rėmimo programos nuostatų tvirtinimo“ (Kretingos rajono savivaldybės tarybos 2025 m. kovo 27 d. sprendimo Nr. T2-97 redakcija).
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Šiuo metu galioja Kretingos rajono sodininkų bendrijų specialiosios rėmimo programos nuostatai (toliau – Nuostatai), patvirtinti Kretingos rajono savivaldybės tarybos 2016 m. vasario 25 d. sprendimu Nr. T2-39 „Dėl Kretingos rajono sodininkų bendrijų specialiosios rėmimo programos nuostatų tvirtinimo“ (Kretingos rajono savivaldybės tarybos 2025 m. kovo 27 d. sprendimo Nr. T2-97 redakcija).
Atsižvelgiant į Kretingos rajono sodininkų bendrijų (toliau – Bendrija) pirmininkų prašymą, 2026 m. liepos 23 d. organizuotas posėdis, kurio metu pateiktas siūlymas pakeisti Nuostatus, kuriuose būtų numatytas didesnis vienos Bendrijos finansavimas, sudaryta galimybė gauti daugiau lėšų, toms Bendrijoms, kurios patyrė daugiausia išlaidų ir atskiru prašymu gauti Kretingos rajono sodininkų bendrijų specialiojoje rėmimo programoje (toliau – Programa) nepanaudotų lėšų likutį.
Atsižvelgiant į augantį Bendrijų lėšų poreikį infrastruktūros įrengimui, priežiūros bei remonto darbams, tam reikalingos dokumentacijos rengimo išlaidoms iš dalies padengti, keičiamas Nuostatų 6 punktas. 
Siūloma pakeisti Nuostatų 7 punktą, padidinant vienai Bendrijai per finansinius metus galimą skirti Programos lėšų dalį nuo 10 proc. iki 20 proc., bet ne daugiau kaip 50 proc. Programoje numatytų lėšų. Taip pat siūloma nustatyti, kad 6.1–6.2 papunkčiuose nurodytoms išlaidoms gali būti skiriama iki 40 proc. vienai Bendrijai skiriamų Programos lėšų. Šiuo pakeitimu siekiama sudaryti galimybes lanksčiau paskirstyti Programos lėšas pagal faktinius Bendrijų poreikius, kartu išlaikant prioritetą 6.4 papunktyje nurodytoms išlaidoms, kurioms galėtų būti skiriama didesnė nei 60 proc. Programos lėšų suma. 
Siūloma Nuostatus papildyti 7¹ punktu, nustatant Programos lėšų likučio paskirstymo tvarką. Numatoma, kad nepaskirstytas Programos lėšų likutis būtų paskirstomas iki einamųjų metų  rugpjūčio 1 d. pagal Bendrijų pateiktus pirminius prašymus. 
Siūloma pakeisti Nuostatų 8 punktą, nustatant, kad, jeigu po 7¹ punkte nustatyto Programos lėšų likučio paskirstymo lieka nepanaudotų lėšų, Bendrijos iki einamųjų metų spalio 15 d. gali pateikti papildomą motyvuotą prašymą dėl papildomo finansavimo 6.4 papunktyje nurodytoms išlaidoms iš dalies padengti. 
Programoje numatyta, kad viena Bendrija per finansinius metus negali gauti daugiau kaip 20 proc. Programoje numatytų lėšų, bet ne daugiau kaip 50 proc. faktiškai patirtų ir tinkamų finansuoti išlaidų. 
3. Kokių rezultatų laukiama.
Bus sudaryta galimybė Kretingos rajono sodininkų bendrijoms panaudoti Programoje skirtas lėšas. Siūlomas lėšų paskirstymas užtikrintų racionalesnį Programos lėšų panaudojimą ir sudarytų galimybes daugiau lėšų skirti Bendrijų infrastruktūros priežiūros ir tvarkymo darbams.
4. Lėšų poreikis ir šaltiniai.
[bookmark: _GoBack]Savivaldybės biudžeto lėšos. Lėšos numatomos kiekvienų metų savivaldybės biudžete Vietinio ūkio ir turto valdymo skyriaus programos Nr. 05 priemonėje 2.1.2.10 „Sodininkų  bendrijų rėmimas“.
5. Kiti sprendimui priimti reikalingi pagrindimai, skaičiavimai ar paaiškinimai.
Kretingos rajono sodininkų bendrijų specialiosios rėmimo programos nuostatų derinimo posėdžio 2026 m. liepos 31 d. protokolas Nr. D8-1841 (pridedama).
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui. 
Teisės akto projektas teikiamas antikorupciniam vertinimui. Pažyma pridedama.
7. Autorius ar autorių grupės.
Vietinio ūkio ir turto valdymo skyriaus vyresn. specialistė Rasa Šerputienė.



